María A. Cortelezzi

María Antonia Cortelezzi Marzola (La Plata, Argentina, 1886ko otsailaren 7a – ibidem, 1957ko maiatzaren 19a) marrazketa teknikoaren eta kartografiaren aitzindaria izan zen Argentinako La Platako Unibertsitate Nazionalean. Unibertsitate horretako marrazketa irakasle eta marrazkilari Kartografo karrerako lehen graduatuetako bat izan zen.

 Bizitza 

 Familia 
María Pedro Cortelezzi eta Ana Marzola senar-emazteen alabetako bat izan zen, La Plata hiriko familia tradizional bat. Maríak goi-mailako ikasketak egin zituen La Platako Museoan, eta 1909 urtean Lehen Hezkuntzako eta Industria Irakaskuntzako Marrazketa Irakasle graduatu zen. La Platako Unibertsitate Nazionaleko graduatuen lehen kohorteko kideetako bat izan zen. Bere ahizpak, Juana eta Sarah geologoak izan ziren, Ana zoologoa izan zen eta Carmen Kimika eta Mineralogiako irakaslea.

Maria Emilio Coutaret arkitekto eta artistarekin, Museoko Marrazketa Eskola sortu zuenarekin, eta beste marrazkilari nabarmen batzuekin trebatu zen. 

 Ibilbidea 

ARS Zirkuluko kidea izan zen, "amigos de lo bello (euskaraz: ederraren lagunak)" artisten talde bat, Museoko marrazketa-eskolako lehenengo graduatuek, irakasleek eta tokiko beste artista batzuek osatua. Garaiko jarduera artistiko eta kulturalean eragin handia izan zuen, eta gero izen bereko aldizkari bat argitaratu zuen. María ARS Zirkuluan aritu zen idazkari lanetan. Coutaret-ek esan zuen hiru urteko lehen zikloak izan zuen arrakasta, "neurri batean, eskola inauguratzeko erabili zen lehen ikasle-taldearen hautaketari" eta irakasleen dedikazio bereziari zor zitzaiola. Maríak marrazketa teknikora eta artistikora bideratutako prestakuntza jaso zuen irakasle-ikasketetan. 1911 urtean marrazkilari kartografo graduatu zen. Prestakuntza tekniko horri esker, Maríak Herri Lan Ministerioko Lurren eta Katastroaren Zuzendaritza Nagusian lan egin zuen, eta bertan, beste marrazkilari batzuekin batera, La Plata hiriko planoak diseinatzen aritu zen. Bere lana eskertzeko, Coutaret hauxe esan zuen:«Herri Lanen Ministerioko Lurren eta Katastroaren Zuzendaritza Nagusian, “María A. Cortelezzi eta C. Olivia Duarte Yandart andereñoak, lehiaketa bidez lortutako lanpostu teknikoetan; Zerga Erregistro Grafikoan, Rosa Peralta Ramallo eta Emma M. Rico Mollard andereñoak; mapa hidro-geologikoan, Elena Doyere eta Elvira Vicentini andereñoak, eta La Platako Udaleko argiztapen-ikuskaritzan, Evelina Marraccini andereñoa lehen mailako marrazkilari-postuan, zeina maiz eta jakinaren gainean egoten den.” Aipatutako eskolan 1911 urtean diplomatutako profesional horiek guztiek “marrazkilari teknikoen (eta kartografikoen) titulua dute Duarte, Cortelezzi eta Robin andereñoek eta marrazketako gainerako irakasleek.” » 

 Aintzatespenak 

 María Cortelezzik eta beste emakume marrazkilari batzuek diseinuari eta marrazketa teknikoari egindako ekarpena "La Plata, Extramuros del Arte / Mujeres Ocultas en tareas de ciencia y técnica" erakusketan aintetsia izan zen.

 Erreferentziak 

 Kanpo estekak 

Kategoria:Argentinarrak
Kategoria:Kartografoak
Kategoria:Emakume marrazkilariak
Kategoria:Emakume aitzindariak